ສານອີຈິບ ອອກຄຳສັ່ງ ໃຫ້ດຳເນີນຄະດີ ນັກຂ່າວ 3 ຄົນ ຂອງ Al Jazeera ໃໝ່
ສານ​​ໃນ​ນະຄອນຫລວງ​​ໄຄ​ໂຣ ​ໄດ້​ປະກາດຄຳ​ຕັດສິນດັ່ງ​ກ່າວ ຫຼັງຈາກ​ທີ່​ໄດ້​ຮັບ​ຟັງ​ຄຳ​ໃຫ້ການ ​ເປັນ​ເວລາ​ສັ້ນໆ ແຕ່​ຍັງ​ບໍ່​ໄດ້​ກຳນົດ​ມື້ ສຳ​ຫລັບ​ການ​ດຳ​ເນີນ​ຄະດີຄືນ​​ໃໝ່​ເທື່ອ.
ສານອີຈິບແຫ່ງໜຶ່ງ ໄດ້ຕັດສິນວ່າ ນັກຂ່າວຂອງສະຖານີ ໂທລະພາບ Al Jazeera 3 ຄົນ ທີ່ຖືກກັກຂັງຢູ່ນັ້ນ ຈະໄດ້ ຮັບການພິຈາລະນາ ຄະດີຄືນໃໝ່ ສານໃນນະຄອນຫລວງໄຄໂຣ ໄດ້ປະກາດຄຳຕັດສິນດັ່ງກ່າວ ຫຼັງຈາກທີ່ໄດ້ຮັບຟັງຄຳໃຫ້ການ ເປັນເວລາສັ້ນໆ ໃນວັນພະຫັດ ມື້ນີ້ ແຕ່ຍັງບໍ່ໄດ້ກຳນົດມື້ ສຳຫລັບການດຳເນີນຄະດີຄືນໃໝ່ເທື່ອ ນັກຂ່າວທັງ 3 ຄົນຄື ທ່ານ Peter Greste ຊາວອອສເຕຣເລຍ ທ່ານ Mohamed Fahmy ສັນຊາດການາດາ ເຊື້ອສາຍອີຈິບ ແລະ ທ່ານ Baher Mohamed ຊາວອີຈິບ ບໍ່ໄດ້ມີໜ້າຢູ່ສານ ໃນວັນພະຫັດມື້ນີ້ ແລະ ຈະຍັງຄົງຖືກກັກຂັງໃນຄຸກຢູ່ຕໍ່ໄປ ພວກເຂົາເຈົ້າຖືກຈັບກຸມ ໃນເດືອນທັນວາ ປີ 2013 ຢູ່ທີ່ໂຮງແຮງແຫ່ງໜຶ່ງໃນນະຄອນຫລວງ ໄຄໂຣ ບ່ອນທີ່ພວກເຂົາເຈົ້າເຮັດວຽກຢູ່ນັ້ນ ໃນເດືອນກໍລະກົດ ສານແຫ່ງໜຶ່ງ ໄດ້ຕັດສິນວ່າ ພວກເຂົາເຈົ້າມີຄວາມຜິດ ໃນຖານສະໜັບສະໜຸນ ພັກພະລາດອນພາບມຸສລິມ ຫຼື Muslim Brotherhood ທີ່ທາງການໄດ້ຫ້າມເຄື່ອນໄຫວນັ້ນ ແລະ ໄດ້ຕັດສິນລົງໂທດໃຫ້ ທ່ານ Greste ແລະ ທ່ານ Fahmy ຈຳຄຸກ 7 ປີ ແລະ ທ່ານ Mohamed ຈຳຄຸກ 10 ປີ ໂຄສົກຂອງສະຖານີໂທລະພາບ Al Jazeera ກ່າວວ່າ ບັນດາເຈົ້າ ໜ້າທີ່ອີຈິບ ຄວນປ່ອຍໂຕ ບັນດານັກຂ່າວ ໃຫ້ເປັນອິດສະຫຼະ ຢ່າງຮີບດ່ວນ ແທນທີ່ຈະ ສະຖານີໂທລະພາບດັ່ງກ່າວ ໄດ້ຢືນຢັນວ່າ ທັງສາມທ່ານ ແມ່ນທຳໜ້າທີ່ຂອງພວກເຂົາເຈົ້າ ເພື່ອລາຍງານຂ່າວ ບໍ່ແມ່ນເພື່ອຊ່ວຍເຫຼືອ ພັກພະລາດອນພາບ ແລະ ປະທານາທິບໍດີ ທ່ານ Mohamed Morsi ຜູ້ທີ່ຖືກໂຄ່ນລົ້ມນັ້ນ